‘ফাইটার’-এর ট্রেলার লঞ্চে কেন থাকছেন না দীপিকা?

মুম্বই: রঙিন পর্দায় একসাথে হৃত্বিক ও দীপিকাকে দেখার জন্য অধীর আগ্রহে অপেক্ষা করছেন অনুরাগীরা। সিদ্ধার্থ আনন্দ (Siddharth Anand) পরিচালিত ‘ফাইটার’ (Fighter) ছবির গান ‘ইশক জ্যায়সা কুছ’ (Ishq Jaisa Kuch) মুক্তির পরেই অনুরাগীদের মন জয় করে। গানে হৃতিককে (Hrithik Roshan) সিক্সপ্যাক অ্যাবে আর দীপিকাকে (Deepika Padukone) বোল্ড বিকিনিতে দেখা গেছে। ভরপুর রোম্যান্সে বলিউডের নতুন জুটি হৃত্বিক রোশন ও দীপিকা পাড়ুকোনকে দেখে মুগ্ধ হয়েছেন অনুরাগীরা।

১৫ জানুয়ারী, সোমবার মুক্তি পাচ্ছে ‘ফাইটার’-এর ট্রেলার (Fighter Trailer)। ট্রেলার লঞ্চ ইভেন্টে চাঁদের হাট বসতে চলেছে। বি-টাউনের একাধিক জনপ্রিয় তারকারা উপস্থিত থাকবেন। কিন্তু ট্রেলার লঞ্চ ইভেন্টে থাকছেন না দীপিকা পাড়ুকোন। কিন্তু কেন?

আরও পড়ুন: অস্কার পাচ্ছে শাহরুখ-কাজলের DDLJ!

সোশ্যাল মিডিয়া পোস্টে অভিনেত্রী জানিয়েছেন, তিনি ‘ফাইটার’-এর ট্রেলার লঞ্চ ইভেন্টে থাকতে পারবেন না। ইনস্টাগ্রামে ছবি দিয়ে ছবির টিম মেম্বারদের অভিনন্দন জানিয়ে লিখেছেন, আমার স্কোয়াড্রনকে মিস করব। ফাইটার টিমের জন্য অনেক শুভকামনা রইল। ওই পোস্টেই কিছু ইমোজি শেয়ার করে তিনি জানিয়েছেন শরীর ভালো নেই তাঁর। আর সেই অসুস্থতার কারণেই ইভেন্টে থাকতে পারবেন না দীপিকা।